REF BESTYRELSESMØDE 081011

Referat af bestyrelsesmøde lørdag den 8.10. kl. 13.30-16.30 hos Lisbeth VH, Kanslergade 8, st. th., 2100 Kbh. Ø  
  
Tilstede: Anne Jørgensen, Frank Østergaard, Jytte Mulbjerg, Lisbeth V. Hansen, Merete Bagger, Ulla Pedersen, Ditte Gadegaard  
Afbud: Katrine Henriksen, Lisbeth Østergaard, Annette S. Gregersen, Helle B. Hindsgaul  
  
1. Valg af dirigent: Jytte Mulbjerg  
2. Valg af referent: Ditte Gadegaard  
3. Godkendelse af dagsorden: Godkendt.  
4. Godkendelse af referat fra bestyrelsesmøde den 20.8.2011.    
Referatet blev godkendt med følgende tilføjelser og ændringer:  
Ad 6) Jytte Mulbjerg korrigerede: datoen for årsmødet er 27-28. oktober. Ingegerd er desværre forhindret, i stedet er Jean-Pierre Mabire og Annette Bau inviteret til at holde oplæg.  
Frank havde foreslået justeringer af punkt 5 og 7. Referatet med disse ændringer blev vedtaget  
  
5. Planlægning af generalforsamling  
Frank Østergaard inviterer fagkonsulent Lene Kirk-Sørensen.   
Lisbeth Østergaard og Ditte Gadegaard står for den praktiske planlægning af dagen.   
  
Generalforsamlingens [program](http://www.fransklaererforeningen.dk/fusion/files/articles.php?article_id=33) blev drøftet punkt for punkt  
  
Ad 1) valg af dirigent og referent: Lisbeth Ø og Ditte [finder](http://www.fransklaererforeningen.dk/fusion/files/articles.php?article_id=33) disse.  
Ad 2) årsberetninger: lidt mundtligt skal supplere det [allerede](http://www.fransklaererforeningen.dk/fusion/files/articles.php?article_id=33) udsendte skriftlige (max 5 minutter)  
Ad 3) Fremlæggelse af regnskab til godkendelse: regnskabet blev gennemgået med følgende forklaringer og kommentarer:   
- sund økonomi, nogenlunde uændret kontingentindtægt – ca. 575 medlemmer  
- andre indtægter: COPYDAN og bladpuljen. Annonceindtægter til Fransk Nyt figurerer ikke i regnskabet, idet de modregnes trykprisen. Det kunne måske gøre regnskabet mere tydeligt, hvis disse beløb blev indskrevet i det.   
- udgifterne til MFK bliver sandsynligvis mindre, med mindre kursusadministration også flyttes herover.  
-øvrige udgifter (udenlands- og indenlands transport, forplejning, repræsentation) skønnes rimelige. Herunder: rejser internationalt: vi prioriterer internationale kontakter og samarbejde. Det er vigtigt, om muligt, at booke rejser i god tid, da det mindsker udgifterne.  
- om kurser: pænt overskud takket være Ulla Pedersens kurser. Det er uklart hvor i regnskabet de regionale kurser står opført. Der tilstræbes større gennemsigtighed på dette punkt  
Regnskabet er godkendt af revisorerne og blev gennemgået grundigt på bestyrelsesmødet. Det eneste spørgsmål, der var delvist uafklaret, er principperne for minus og plus. Der skal være klarhed om dette punkt inden generalforsamlingen.   
Ad4) fremlæggelse af budget:  
Der budgetteres med et underskud på årsregnskabet på -27.700, men indeståendet er 219.991,60, så det er holdbart. Hertil kommer dog flere udgifter, bl.a. i forbindelse med generalforsamlingen, aflønning til kasserer og udgifter til regionalmøde. Budgettet justeres med hensynstagen hertil.  
Med denne gode økonomi kunne man godt overveje at lave nye aktiviteter til gavn for foreningen.   
  
6. Sprogpolitik i regeringsgrundlaget.   
Der er positive tendenser i regeringsgrundlaget, fx nævnes sprogundervisning eksplicit på s 18, hvor der står at man ønsker at ”Styrke elevernes muligheder i en globaliseret verden, f.eks. gennem udvidelse af sprogundervisningen, så der tilbydes undervisning i op til 3 fremmedsprog.”. Uanset [hvordan](http://www.fransklaererforeningen.dk/fusion/files/articles.php?article_id=33) det skal fortolkes, må det være et godt afsæt til lobbyarbejde og man må forsøge at fastholde Antorini på denne formulering.  
7. Eur. kongres i Prag i sept.   
  
Frank Østergaard og Lisbeth Østergaard deltog. Frank berettede om en virkelig god kongres, hvor det var tydeligt at arrangørerne havde gjort et stort arbejde for at stable et så stort projekt på benene. Det franske udenrigsministerium havde også været en meget aktiv medspiller. Kongressen var opdelt i fire hovedakser, hvor Frank deltog i den politiske. Han fremhævede især to oplægsholdere: lingvisten Bruno MAURER, fra Université Montpellier III samt Isabelle Brunot fra Lille II – begge kunne være interessante at invitere til Danmark. Desuden drøftelser med repræsentanten fra OIF (Organisation Internationale de la Francophonie) Kalim AWAD om Danmarks status i forhold til OIF.   
Da Lisbeth Østergaard pga. sygdom meldte fra bestyrelsesmødet, må vi vente med hendes beretning til næste bestyrelsesmøde.  
  
8. Evt  
  
Ulla Pedersen orienterede om efterårets kurser: skriftlighedskurserne gennemføres med følgende tal og steder:  
Odense: 26 deltagere  
Ålborg: 22 deltagere  
København: 49 deltagere  
Århus: 34 deltagere  
Fagkonsulent Lene Kirk-Sørensen deltager i alle kurser.  
  
Jytte spurgte til [deltagelse](http://www.fransklaererforeningen.dk/fusion/files/articles.php?article_id=33) fra handelskolefolk, da der går rygter om kraftige nedskæringer på dette område. Ulla fortalte at hun havde indtryk af god deltagelse og at der er overenskomstret på 4-5 kursusdage.   
  
Lisbeth Verstraete-Hansen: Høring om sprograpport??